Д ПИГ

 Бранислав Нушић

Адаптација и режија: Бранко Поповић

Сценографија: Маријана Зорзић Петровић

Костимографија: Тамара Бушковић

Дизајн звука: Никола Пејовић

Дизајн светла: Александар Росић

 ***Играју:***

 Н И К О Л А Бранислав Љубичић

 Н И Н А Вања Ковачевић

 Ђ О Р Ђ Е Дејан Максимовић

 Г А З Д А Р И Ц А Дивна Марић

 А Н А Јанко Радишић

Инспицијент: Јанко Радишић

Суфлер: Младен Васић

Мајстор сцене Славољуб Васић

Мајстор светла Александар Росић

Мајстор тона Никола Пејовић

Кројачки радови Гордана Мајдов Марковић

Гардероберка Гордана Савић

Шминка и власуљарски радови Мирјана Илић

Столарски радови Обрадин Курлагић

Реквизитер Милан Мијаиловић

Декоратери Млађен Ћитић

Душко Јанковић, Миломир Богдановић

Реч редитеља:

Бранислав Нушић (Београд, 20. октобар 1864. – Београд, 19. Јануар 1938.) је наш најзначајнији комедиограф и свакако, најомиљенији, не само код публике већ и код глумаца и управе позоришта, јер је са њим у дворану стизао бољи приход од улазница али и ведар дух и значајна доза оптимизма која нам је данас потребнија више него икада. Поред драмских дела, писао је и романе, есеје, приче, а написао је и прву српску Реторику која се и данас изучава на многим факултетима у Србији, па и на Педагошком факултету у Ужицу. Радио је као драматург и управник у позориштима у Београду, Новом Саду, Скопљу и Сарајеву. Рођен је у цинцарској породици као Алкибијад Нуша, а већ са дванаест година се прикључује српској војсци у Српско – турском рату 1865. У осамнаестој години мења име у Бранислав Нушић и предано ради на личном образовању. Већ са деветнаест година доспева у затвор у Пожаревцу где бива осуђен на две године робије због песме „Два раба“ исмевајући власт краља Милана Обреновића.

 У Првом светском рату губи сина јединца Страхињу Бана и након смрти ћерке Оливере, остаје са супругом Даринком и ћерком Маргитом. Упркос веома туробном животу, умео је горко да исмева прилике у тадашњој Србији и осуди многе ружне појаве како у држави, тако и код својих сународника. Све његове велике комедије су извођене на сцени Народног позоришта у Ужицу као што су Госпођа министарка, Сумњиво лице, Ожалошћена породица и од скоро и Народни посланик али Нушића треба увек играти и откривати мање позната дела или учитавати нова значења у складу са новим временом, које стиже са новим генерацијама жељним нушићевског хумора. „ Нушић је власт сагледавао вишеструко: и као судбину, и као опредмећење политике, као заверу и као тајну, као посебну страст и митологију; власт као привидност и као стварност, као појаву и суштину, власт као извор противречности и апсурдности, власт као самонегацију власти или као озакоњени облик насиља и власт као стварање илузија и развијање обмана – онда, (наводи у свом делу „Креативна драматургија“ др Миленко Мисаиловић, врсни познавалац дела Нушића), можемо закључити да је Нушићева комика по својој духовитости и сатиричности, вековни одјек Аристофанових комедиографских константи.“ Нушић је радо писао и краће драмске форме, једночинке, познате под називом Мале сцене које су радо играле разне путујуће глумачке дружине. Тако је 1935. Настала и комедија „Свиња“ где у предговору и сам Нушић пише да има такво име да се неки надобудни глумци неће радо отимати да играју главну улогу због њеног назива. Ова комедија подсећа на Молијеровог „Тартифа“, наравно на српски начин. Изводе је ипак мање трупе, истина, повремено, а глумци и даље воле када се стави на репертоар. Откривајући Нушића, направили смо адаптацију и овој комедији придодали и две мање познате и то „Кијавицу“ и „Дугме“ са жељом да са тим стваралаштвом упознамо нове генерације, да се подсмехнемо и овом времену и „љубави у доба кијавице „.

Бранко Поповић, редитељ

Бранко Поповић је дипломирао Позоришну и радио режију на Факултету драмских уметности у Београду 1988. године, у класи професора Борјане Продановић и Светозара Рапајића. Радио је у Народном позоришту у Ужицу као редитељ, уметнички директор и директор позоришта, где је покренуо и „Радио Талију“ и „Новине ужичке“, а затим и у предузећу „Мега С“ као директор „ С“ тв у Ужицу. На Учитељски факултет (данашњи Педагошки факултет Универзитета у Крагујевцу) прелази 2000. године, где ради и данас као редован професор, а једно време је обављао и функцију продекана за наставу. Активан је и као члан разних тела на Универтитету у Крагујевцу, а био је ангажован и као професор на Академији уметности, на одсеку Глума, у Косовској Митровици и на Високој васпитачкој школи у Алексинцу. Објавио је књигу „Драмски свет Љубомира Симовића“ и драмску игру „Креманско пророчанство“, у Ужицу му је изведена драматизација „Продан на Косову“ и неколико комада за децу као и у Пироту и Сомбору. Објавио је више научних и стручних радова. Режирао је у Сомбору, Зрењанину, Лесковцу, Пироту, Тузли, Отвореном позоришту Студенстски град, у Новом саду у Српском народном позоришту, у Звездара театру и тд. Оснивач је и први директор Југословенског позоришног фестивала у Ужицу. Добитник је више награда и признања.

Захваљујемо се: АД Копаоник, Д.О.О Металмонт, Тијани Јевтић, Душану Максимовићу, Бранку Поповићу

Сезона: 2020/2021.

Премијера: 551

Датум премијере: 17.мај 2021.

Организатор: Љиљана Матић

Директор технике Маријана Зорзић Петровић

Уметнички директор: мр Немања Ранковић

 Д и р е к т о р: З о р а н С т а м а т о в и ћ